IZVEDBENA UREDBA KOMISIJE (EU) 2020/269

z dne 26. februarja 2020

o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (Del B: Plovila, navedena v členu 30 Uredbe (ES) št. 1005/2008)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (1) ter zlasti člena 30 Uredbe,

ob upoštevanju naslednjega:

(1) V poglavju V Uredbe (ES) št. 1005/2008 so določeni postopki za opredelitev ribiških plovil, ki opravljajo nezakonit, neprijavljen in nereguliran (illegal, unreported and unregulated – IUU) ribolov, ter postopki za oblikovanje seznama Unije takih plovil (v nadaljnjem besedilu: seznam Unije). V členu 37 navedene uredbe so določeni ukrepi, ki jih je treba sprejeti za ribiška plovila z navedenega seznama.

(2) Seznam Unije je bil oblikovan z Uredbo Komisije (EU) št. 468/2010 (2) in nato spremenjen z izvedbenimi uredbami Komisije (EU) št. 724/2011 (3), (EU) št. 1234/2012 (4), (EU) št. 672/2013 (5), (EU) št. 137/2014 (6), (EU) 2015/1296 (7), (EU) 2016/1852 (8), (EU) 2017/2178 (9) in (EU) 2018/1883 (10).

(3) V skladu s členom 30(1) Uredbe (ES) št. 1005/2008 se plovila, vpisana na sezname plovil IUU, ki jih sprejmejo regionalne organizacije za upravljanje ribištva, vključijo na seznam Unije.

(4) Vse regionalne organizacije za upravljanje ribištva zagotavljajo oblikovanje in redno posodabljanje seznamov plovil IUU v skladu s svojimi zadevnimi pravili (11).

(5) Komisija mora v skladu s členom 30 Uredbe (ES) št. 1005/2008 posodobiti seznam Unije, potem ko od regionalnih organizacij za upravljanje ribištva prejme sezname ribiških plovil, ki so domnevno ali dokazano vpletena v ribolov IUU. Ker je Komisija od regionalnih organizacij za upravljanje ribištva prejela nove sezname, bi bilo treba zdaj posodobiti seznam Unije.

(6) Glede na to, da je lahko isto plovilo navedeno pod različnimi imeni in/ali zastavami, odvisno od časa, ko je bilo vključeno na sezname regionalnih organizacij za upravljanje ribištva, bi moral posodobljeni seznam Unije vsebovati navedena različna imena in/ali zastave, kakor so jih zabeležile zadevne regionalne organizacije za upravljanje ribištva.

(7) S seznama, ki ga je pripravila Komisija za tune v Indijskem oceanu (v nadaljnjem besedilu: IOTC), so bila črtana plovila „Benaiah“, „Beo Hingis“, „Carmal Matha“, „Dignamol 1“, „Ephraeem“, „King Jesus“, „Sacred Heart“, „Shalom“, „Vachanam“ in „Wisdom“ (12), ki so trenutno vključena na seznam Unije, in sicer v skladu z Resolucijo 18/03 navedene regionalne organizacije za upravljanje ribištva. Ker je odločitev sprejela zadevna regionalna organizacija za upravljanje ribištva v skladu s členom 30(1) Uredbe (ES) št. 1005/2008, bi bilo treba navedena plovila črtati s seznama Unije, čeprav še niso bila črtana s seznama Mednarodne komisije za ohranitev tunov v Atlantiku (v nadaljnjem besedilu: ICCAT).

(8) Plovilo „Nefelin“ (13) je bilo črtano s seznama Generalne komisije za ribištvo v Sredozemlju (v nadaljnjem besedilu: GFCM) v skladu s Priporočilom GFCM/33/209/8 navedene regionalne organizacije za upravljanje ribištva. Navedeno plovilo bi bilo zato treba umakniti s seznama Unije, čeprav še ni bilo črtano s seznama Sporazuma o ribolovu v južnem Indijskem oceanu (v nadaljnjem besedilu: SIOFA).

(9) Plovilo iz uvodne izjave 8 ni bilo vključeno na seznam Unije, kakor je bil spremenjen z Izvedbeno uredbo (EU) 2018/1883, saj je Komisija seznam ribiških plovil, ki so domnevno ali dokazano vpletena v ribolov IUU, ki ga je sprejela zadevna regionalna organizacija za upravljanje ribištva, prejela po sprejetju navedene uredbe.

(10) Uredbo (EU) št. 468/2010 bi bilo zato treba ustrezno spremeniti.

(11) Ukrepi iz te uredbe so v skladu z mnenjem Odbora za ribištvo in ribogojstvo –

SPREJELA NASLEDNJO UREDBO:

Člen 1 Del B Priloge k Uredbi (EU) št. 468/2010 se nadomesti z besedilom iz Priloge k tej uredbi.

Člen 2 Ta uredba začne veljati sedmi dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. februarja 2020 Za Komisijo Predsednica Ursula VON DER LEYEN

(1) UL L 286, 29.10.2008, str. 1.

(2) Uredba Komisije (EU) št. 468/2010 z dne 28. maja 2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 131, 29.5.2010, str. 22).

(3) Izvedbena uredba Komisije (EU) št. 724/2011 z dne 25. julija 2011 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 194, 26.7.2011, str. 14).

(4) Izvedbena uredba Komisije (EU) št. 1234/2012 z dne 19. decembra 2012 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 350, 20.12.2012, str. 38).

(5) Izvedbena uredba Komisije (EU) št. 672/2013 z dne 15. julija 2013 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 193, 16.7.2013, str. 6).

(6) Izvedbena uredba Komisije (EU) št. 137/2014 z dne 12. februarja 2014 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 43, 13.2.2014, str. 47).

(7) Izvedbena uredba Komisije (EU) 2015/1296 z dne 28. julija 2015 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 199, 29.7.2015, str. 12).

(8) Izvedbena uredba Komisije (EU) 2016/1852 z dne 19. oktobra 2016 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 284, 20.10.2016, str. 5).

(9) Izvedbena uredba Komisije (EU) 2017/2178 z dne 22. novembra 2017 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 307, 23.11.2017, str. 14).

(10) Izvedbena uredba Komisije (EU) 2018/1883 z dne 3. decembra 2018 o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov (UL L 308, 4.12.2018, str. 30).

(11) Zadnje posodobitve: CCAMLR: seznam NCP plovil IUU, sprejet na 38. letnem zasedanju, ki je potekalo od 21. oktobra do 1. novembra 2019; GFCM: seznam plovil IUU, sprejet na 42. zasedanju GFCM, ki je potekalo od 22. do 26. oktobra 2018; IATTC: seznam za leto 2019, sprejet na 94. zasedanju IATTC, ki je potekalo 26. julija 2019; ICCAT: seznam plovil IUU za leto 2018, sprejet na 21. izrednem zasedanju Komisije, ki je potekalo od 12. do 19. novembra 2018; IOTC: seznam IOTC plovil IUU za leto 2019, odobren na 23. zasedanju IOTC, ki je potekalo od 17. do 21. junija 2019; NAFO: seznam NAFO plovil IUU, sprejet na 41. letnem zasedanju NAFO, ki je potekalo od 23. do 27. septembra 2019; NEAFC: seznam plovil IUU B AM 2018-14, sprejet na 37. letnem zasedanju NEAFC, ki je potekalo od 13. do 16. novembra 2018; NPFC: seznam NPFC plovil IUU, sprejet na 5. zasedanju Komisije, ki je potekalo od 16. do 18. julija 2019; SEAFO: seznam SEAFO plovil IUU za leto 2019, sprejet na 15. letnem zasedanju Komisije, ki je potekalo od 26. do 30. novembra 2018; SIOFA: seznam SIOFA plovil IUU, sprejet na 6. zasedanju pogodbenic, ki je potekalo od 1. do 5. julija 2019; SPRFMO: seznam plovil IUU za leto 2019, sprejet na 7. zasedanju Komisije, ki je potekalo od 23. do 27. januarja 2019; WCPFC: seznam WCPFC plovil IUU za leto 2019, sprejet na 15. rednem zasedanju Komisije, ki je potekalo od 9. do 14. decembra 2018.

(12) Reference regionalne organizacije za upravljanje ribištva: 20170003 [ICCAT], 20170004 [ICCAT], 20170005 [ICCAT], 20170006 [ICCAT], 20170007 [ICCAT], 20170008 [ICCAT], 20170009 [ICCAT], 20170010 [ICCAT], 20170011 [ICCAT] in 20170012 [ICCAT].

(13) Identifikacijska številka ladje IMO: 7645237.